cyanic-selkie/wikianc huggingface dataset:
Americas II
AMERICAS-II — Florida, ABŞ Vircin adaları, Puerto-Riko, Martinika, Kürasao, Trinidad və Tobaqo, Venesuela, Fransa Qvianası, Surinam, Qayana (Kayenna vasitəsilə) və Braziliya arasında telekommunikasiya əlaqələrini yaradan fiber optik sualtı kommunikasiya kabeli. Sistem 2000-ci ilin avqust ayından etibarən xidmətdədir və ümumi daşıyıcı bazasında fəaliyyət göstərir.
AMERICAS-II hər biri saniyədə 2,5 giqabitlə (Gbit/s) işləyən, başlanğıcda ayrı-ayrı çökmüş halqa konfiqurasiyalarından ibarət üç bir-birilə bağlı halqadan (Şimal, Cənub və Qərb sistemləri) və Kürasao ilə Venesuela arasında hal-hazırda fəaliyyət göstərməyən xüsusi bağlantıdan təşkil olunmuşdur. Hər üç sistemdəki hər bir fiber cütlüyü 32 ölçülü saniyədə 155 meqabitlik (Mbit/s) OC-3 Əsas Sistem Modulundan (BSM) ibarətdir. BSM isə başlanğıcda 1008 MIUs həcmində olan 63 Minimum İnvestisiya Vahidindən (MIUs) təşkil olunmuşdur. Onun ilkin ümumi sürəti 40 Gbit/san olmuşdur. 2009-cu ildə bu göstərici 160 Gbit/san-yə, 2010-cu ildə isə bilinməyən səviyyəyə çatmışdır.
Yeni Zelandiya qızılquşu
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Türkel TV
Kanalın açılması barədə qərar 28 dekabr 2017-ci ildə Milli Televiziya və Radio Şurasının iclasında verilmişdir. Şuranın 14 noyabr 2017-ci il tarixli qərarı ilə ixtisaslaşmış (xəbər) televiziya kanalının açılması üçün ümumrespublika televiziya yayımı üzrə 16 noyabr 2017-ci il tarixdən 16 dekabr 2017-ci il tarixədək elan edilmiş müsabiqədə iştirak etmiş BAKU ART LAB MMC, Türkel TV MMC, MEDİA MASTER MMC-nin sənədlərinə baxılmış və Türkel TV digər iddiaçılarla müqayisədə daha üstün yaradıcılıq imkanlarına, daha münasib maddi-texniki bazaya və peşəkar kadr potensialına görə qalib seçilmişdir.
Türkel TV Bakı şəhəri və Abşeron yarımadasında 31-ci TV yayım kanalıdır və ona ümumrespublika televiziya yayımı üçün müddətsiz lisenziya verilib.
Alia2 Foundation
Alia2 Foundation — Məqsədi uşaqların qaçırılması və onlara təcavüz edilməsinin qarşısını almaq üçün internet üzərindən uşaqların istismar edilməsini dayandırmaq olan İspaniya qeyri-kommersiya təşkilatı. Alia2 valideynlərə və uşaqlara yeni texnologiyalardan məsuliyyətli şəkildə necə istifadə edildilməli olduğunu öyrətməklə bu təhlükəyə qarşı mübarizə aparmaq üçün digər ictimai qurumlar ilə birlikdə çalışır.
Xüsusi Hava Xidməti
Special Air Service və ya SAS (Azərb. Xüsusi Hava Xidməti) — Böyük Britaniya Silahlı Qüvvələrinin Xüsüsi Təyinatlılar bölməsi.
Yaranma Tarixi
SAS hərbi bölməsi 24 avqust 1941-ci ildə, İkinci dünya müharibəsi zamanı leytenant Devid Sterlinq tərəfindən yaradılmışdır. Bölmə Hava-Desantında xidmət edən könüllülərdən ibarət idi. Bölmənin əsas vəzifəsi Şimali Afrikada düşmənə qarşı reydlər keçirməkdən ibarət idi. 30 noyabr 1946-cı ildə bölmə dağıdılmışdır, ancaq 1947-ci ildə SAS hərbi bölməsi yenidən yaradılmışdır. SAS bugünəcən fəaliyyət göstərir.
Qəbul, seçim və təlim
Sonra namizədlər Beliz, Bruney və ya Malayziyada cəngəllik mərhələsindən keçməlidir. Bu mərhələdə onlar cəngəllikdə sağ qalma, istiqaməti müəyyən etmə kimi testlərdən keçirlər. Təlimi bitirdikdən sonra namizədlər döyüş təyyarələrində Hereforda qayıdır. Sonuncu seçim testi və mübahisəli olaraq ən çətini hesab olunan sorğulama müqaviməti (RTI) isə 36 saat davam edir.
Adətən, namizədlərin 15–20%-i yüksəklik mərhələsini keçir. 200 namizədin əksəriyyəti təlimin elə ilk günlərindən keçə bilmir. Təlimin sonuna isə 30 nəfər qalır. Bütün seçim mərhələlərini tamamlayanlar əməliyyat heyətinə daxil olur.
Karina Qarsiya
Karina Qarsiya (3 yanvar 1984) — Boliviyalı atıcı. Karina Qarsiya Boliviyanı 2016-cı ildə XXXI Yay Olimpiya Oyunlarında təmsil etdi.
Karyerası
Karina Qarsiya birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında qadınlar 10 m məsafəyə pnevmatik tapança yarışında iştirak etdi. Ümumilikdə 405.6 xal toplayaraq 44-cü yeri tutdu və finala vəsiqə qazana bilmədi.
Aleksandr Çavçavadze
Çavçavadze Aleksandr Qarsevanoviç (1786–1846)-gürcü knyazı, şair, general-mayor.
Həyatı
Aleksandr Çavçavadze 1786-cı ildə Sankt-Peterburqda anadan olmuşdur. Qarsevan oğlunun 9 yaşı tamam olanda onu oxumaq üçün Bamanın pansionuna göndərir. Aleksandr 1795-ci ildən 1799-cu ilədək həmin pansionatda yaşayır və oxuyur. Atasının ölümündən bir neçə il sonra anası ilə Tiflisə qayıdır.
Aleksandrın 19 yaşı olanda, yəni 1805-ci ildə evdən qaçır və Gürcüstanın azadlığı uğrunda üsyanlara başlayan gürcü şahzadəsi Parnooz Batonişvilinin dəstəsinə qoşulur. Üsyançılar istəyirdilər ki, Baqratiləri hakimiyyətə gətirsinlər. Üsyançılarla birlikdə həbs edilən Aleksandr mühakimə olunur və 30 noyabr 1805-ci ildə üç illiyə Tambova sürgün edilir. Bu zamanlar onun atası sağ olduğundan o, sürgündə çox qalmır. Atasının xidmətlərini nəzərə alan Rusiya çarı I Aleksandr onu paytaxta – Peterburqa çağırtdırır və Paj korpusunda oxumasına icazə verilir. Elə bu vaxtdan da onun hərbçi həyatı başlanır. 1809-cu ilin dekabrında onu saray qvardiyasının Qusar (rus ordusunun macar geyimli suvari əsgəri) polkuna hərbi xidmətə göndərirlər. 1811-ci ilin sentyabrında poruçik rütbəsilə (kiçik zabit) Gürcüstana qayıdan Aleksandr Çavçavadze 1813-1814-cü illərdə Rusiya-Fransa müharibəsində iştirak edir və Parisin alınmasında fəallıq göstərir. O, rus ordusunun baş komandanı Barklay de Tollinin yavəri idi.
Xarici hərbi yürüşlərdən qayıdan Aleksandr yenə də xidmətini davam etdirir. O, Abbasabad qalası, Naxçıvan, İrəvan, Diadin, Torpaqqala və Bəyazid ətrafında gedən döyüşlərdə iştirak edir.
Atası vaxtı ilə Peteburq sarayında səfir idi. Çavçavadze Napoleonun Rusiyaya hücumu zamanı Barklay de-Tollinin adyutantı olmuşdur. Gürcü ədəbiyyatında lirik şair və maarifçi kimi məşhurdur. A.Qriboyedov onun qızı Nina (1812–1857) ilə evlənmişdi.
Çar hökuməti bu tarixi Azərbaycan torpaqlarının ilhaqından sonra I Nikolayın 1828-ci il 21 mart tarixli fərmanı ilə onların əsasında ―Erməni vilayəti‖ yaradıldı. Çavçavadze həmin vilayətə rəis təyin edildi.
Beləliklə, tarixi Azərbaycan torpaqlarında ―Erməni vilayəti" yaradılmış, gürcü isə ona rəis təyin edilmişdir. ―Erməni vilayəti‖ adlandırılan qurum 1840-cı ildə ləğv edilmişdir. 1849-cu ildə keçmiş İrəvan və Naxçıvan torpaqları əsasında İrəvan quberniyası təşkil olunmuşdu.
Çiçəkli bitkilərin cinsləri (Q)
Aşağıda latın dilində adları The Plant List məlumat bazasında olan çiçəkli bitki cinsləri verilmişdir. 4 mart 2015-ci il tarixinə olan məlumata görə The Plant List məlumat bazasına 304419 çiçəkli bitki növü (sinoim adlarla birlikdə 951140), 14559 cins, 405 fəsilə daxil edilmişdir.
Dövlət Miqrasiya Xidməti (Azərbaycan)
Azərbaycanın Dövlət Miqrasiya Xidməti — Azərbaycanda miqrasiya sahəsində dövlət siyasətinin aparılması, idarəetmə sisteminin, miqrasiya proseslərinin tənzimlənməsi və proqnozlaşdırılması, bu sahədə müvafiq dövlət orqanlarının fəaliyyətinin əlaqələndirilməsi məqsədilə Azərbaycan Prezidenti İlham Əliyevin 18 mart 2007-ci il tarixli 560 nömrəli Fərmanı ilə yaradılan dövlət orqanıdır.
Dövlət Miqrasiya Xidmətinin rəisi 24 aprel 2018-ci ildən Vüsal Hüseynovdur.
Tarixi
Azərbaycan Prezidenti İlham Əliyevin 18 mart 2007-ci il tarixli 560 nömrəli Fərmanı ilə miqrasiya sahəsində dövlət siyasətinin aparılması, idarəetmə sisteminin, miqrasiya proseslərinin tənzimlənməsi və proqnozlaşdırılması, bu sahədə müvafiq dövlət orqanlarının fəaliyyətinin əlaqələndirilməsi məqsədilə və Azərbaycan Konstitusiyasının 109-cu maddəsinin 7-ci bəndini rəhbər tutaraq Dövlət Miqrasiya Xidməti yaradıldı.
Vəzifələri
Azərbaycan Prezidentinin 20 mart 2007-ci il tarixli 560 nömrəli Fərmanı ilə təsdiq edilən Azərbaycanın Dövlət Miqrasiya Xidməti haqqında Əsasnamənin III. maddəsində Dövlət Miqrasiya Xidmətinin vəzifələri göstərilib.
Ələngəzdağı
Ələngəzdağ – Ordubad rayonu ərazisində dağ (hünd. 2369,9 m). Zəngəzur silsiləs inin suayırıcısındakı Qazangöldağ yüksəkliyindən (3829,2 m) ayrılan Ağdağ qolunun cənub-qərb istiqamətli eyniadlı  şaxəsinin suayırıcısında, Nəsirvaz kəndi ndən 1,2 km şimalda zirvə. Alt Eosen in İpr mərtəbəsi nə aid Kələki lay dəstəsi nin vulkanogen-çökmə süxur larından təşkil olunmuş günbəzvari yüksəklikdir. Tektonik cəhətdən Ordubad qarılma zonasının Paradaş seqment inin şimal-şərq cinahında Zəngəzur qalxım zonası ilə təmas zolağında müşahidə edilən  eyniadlı sinklinalın şimal-şərq qanadında yerləşir. Zirvə hissəsində Kələki lay dəstəsi nin süxur larını yaran andezit li porfirit tərkibli kiçik subvulkanik kütlə müşahidə edilir. Cənub-şərq yamacında şimal-şərq istiqamətli fay qırılmaları izlənilir.
Qırmızı küknar
Vətəni Şimali Amerika nın şimal-şərqidir. Burada iynəyarpaqlı-enliyarpaqlı məşələrdə, təmiz və ya qarışıq əkinlərdə, bataqlıqlarda və dağlarda bitir. Dağlarda 1000–1800 m-dək qalxır. Avropa da 1875-ci ildən becərilir. Hündürlüyü 20–36 m-ə gövdəsinin diametri 60-135 sm-ə çatan, sıx, konusvarı çətirli alçaqboylu ağacdır. Qabığı yarıqlı, bozumtul və ya qırmızımtıl-qonurdur. Gövdəsi qırmızı-qonur qabıqla örtülmüşdür. Zoğları qırmızı-qonur və ya narıncı, parlaq, hamar, sıx, zərif tükcüklüdür. Tumurcuqların uzunluğu 5 mm-ə çatıb, şabalıdı-qonur, ucu biz-yumurtavarı, bir az qatranlı, üst qabıqları uzunsov, bünövrəsi parlaq qırmızıdır. İynəyarpaqların uzunluğu 10–15 mm, eni 1 mm-ə qədər, parlaq yaşıl, ancaq göyümtül deyil, oraqvarı, yuxarı istiqamətlənmiş, cod iynəli, ucu çox vaxt küt, dördtərəfli, hər iki tərəfdən 1-2 məsaməli xətlidir. Zoğları üstdən çox iynəyarpaqlı, alt tərəfdən isə iynəyarpaqları azdır, sürtüldükdə iynəyarpaqlarından xoş meyvə ətri gəlir. Qozaları qısa zoğlarda tək sallanır, bütövlükdə çoxsaylı, uzunluğu 3-5 sm-ə, qalınlığı 1,5-2 sm-ə çatan, yumurtavarı-oval, qatranlı, əvvəlcə yaşılımtıl-bənövşəyi, sonradan qırmızı-qonur rəng alır. Toxum qabıqlarının uzunluğu 13 mm-ə qədər, yumurtavarı, yumru, qabarıq, cod, zolaqlı, qısa tükcüklü, kənarları bütöv, bəzən zəif, xırda dişli, içəridən tünd-qırmızıdır. Kənar qabıqları çox xırda, uzunsov-yumrudur. Toxumların uzunluğu 3 mm-ə qədər olub, qaramtıl və ya boz-qonur rənglidir. 350-400 (450-500) ilədək yaşayır.
Çox dekorativdir. Tək əkinlərdə istifadəsi məqsədəuyğundur. Yuxarı zoğlarını sıx örtən tünd-yaşıl iynəyarpaqların fonunda çoxsaylı, qırmızı, xırda qozaları və qırmızı-qonur gövdəsi ağaca xüsusi bəzək verir. Abşeron da, Qəbələ də yaşıllaşdırmada rast gəlinir.
Məlumat mənbələri:
Деревья и кустарники СССР. т.3.1954; Флора Азербайджана. т.5. 1954; Azərbaycanın ağac və kolları. III cild. 1970; Azərbaycanın “Qırmızı” və “Yaşıl Кitabları”na tövsiyə olunan bitki və bitki formasiyaları. 1996; Azərbaycan florasının konspekti. I-III cildlər. 2005; 2006; 2008.
NGC 38
NGC 38, Yeni Baş Kataloqda qeydə alınmış qalaktikadır. Göy üzündə Balıqlar bürcü istiqamətində yerləşir. Sa tipli. tərəfindən ildə 80.01 sm (31.5 inç) ölçülü  vasitəsilə ildə kəşf edilmişdir.
Andreyevka (Dağıstan)
Andreyevka – Rusiya Federasiyasının Dağıstan Respublikasının Dərbənd rayonunda yerləşən kənd. Andreevka kəndi «„Bir may“» inzibati vahidliyinə daxildir.
Əhali
Əhalisi 326 nəfərdir (2010). Milli tərkibi: azərbaycanlılar, dargilər, tabasaranlılar. Dini baxımdan islam dininin həm sünni həmdə şiə məzhəbində etiqad edirlər.
Vaqif Şərifov
Vaqif Abdulla oğlu Şərifov — Azərbaycan teatr rejissoru, Azərbaycan Respublikasının xalq artisti (2014), Azərbaycan Respublikası Prezidentinin fərdi təqaüdçüsü (2020-ci ildən).
Həyatı
Vaqif Şərifov 12 avqust 1943-cü ildə Gəncədə anadan olmuşdur. 1960-cı ildən teatrda əmək fəaliyyətinə başlamış, 1967-ci ildə Azərbaycan İncəsənət İnstitutunun rejissorluq fakültəsini bitirmişdir. 1967–1974-cü illərdə Gəncə Dövlət Dram Teatrında rejissor, 1974–1977-ci illərdə Hüseyn Ərəblinski adına Sumqayıt Dövlət Dram Teatrında baş rejissor, 1977–1981-ci illərdə Ağdam Dram Teatrında baş rejissor, 1981–1984-cü illərdə Gəncə Dövlət Dram Teatrında quruluşçu rejissor, 1984–1998-ci illərdə həmin teatrda direktor və bədii rəhbər vəzifəsində çalışmışdır.
Müxtəlif illərdə Nazim Hikmətin "Demoklisin qılıncı", Hüseyn Cavidin "Maral", Cəfər Cabbarlının "Almaz", "Yaşar", A.Baranqanın "İçtimai rəy", Y.Saloviçin "Qəribə dilənçi", A.Məmmədovun "Dəli domrul", Anarın "Şəhərin yay gynləri", Mirzə Fətəli Axundovun "Qanun dəlalı", H.Mirəlimovun "Vicdanın hökmü", Elçinin "Qatil", Süleyman Sani Axundovun "Eşq və intiqam" işləmişdi. Azərbaycan teatrlarında 80-dən artıq quruluşu olmuşdur.
Azərbaycan Teatr Xadimləri İttifaqının üzvü olmuşdur.
2011-ci ildə "Aspoliqraf" nəşriyyatı tərəfindən Vaqif Şərifovun və onun həyat yoldaşı, Azərbaycan SSR əməkdar artisti, mərhum aktrisa Simuzər Namazovanın həyat və yaradıcılığından bəhs edən teatrşünas Anar Bürcəliyevin "Qoşa qanad" adlı kitabı nəşr edilmişdir.
Mükafatları
Vaqif Şərifova 4 mart 1992-ci ildə "Azərbaycan Respublikasının əməkdar incəsənət xadimi", 13 fevral 2014-cü ildə "Azərbaycan Respublikasının xalq artisti" fəxri adları verilmişdir. 2003-cü ildə "Qanun dəllalı" tamaşasının qurluşuna görə "Qızıl Dərviş" mükafatına layiq görülmüşdür. 25 iyun 2013-cü ildə "Tərəqqi" medalı ilə təltif edilmişdir. 7 may 2020-ci ildə Azərbaycan Respublikası Prezidentinin fərdi təqaüdünə layiq görülmüşdür.
Vaqif Şərifov 5 oktyabr 2021-ci ildə 78 yaşında vəfat etmişdir. Sənətkar Gəncədəki Fəxri xiyabanda torpağa tapşırılıb.
Boz qızılquş
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Aşağı Kaliforniya səhrası
thumb|right|200px Aşağı Kaliforniya səhrası — Şimali Amerika ərazisində, Kaliforniya yarımadasında yerləşən səhra. Yarımadanın sahil boyu əraziləri boyunca 77 700 km² sahəni əhatə edir. İqlimi quru subtropikdir. Qumlu və daşlı sahələrdən ibarətdir.
İlya Çavçavadze
İlya Qriqoryeviç Çavçavadze (1837-1907) — Gürcü şairi, publisisti, knyaz.
Həyatı
İlya Qriqoryeviç Çavçavadze (1837-1907) XIX əsrdə Gürcüstanda milli-azadlıq hərəkatının ideyalarını ifadə edən şəxlərdən olub. Yeni gürcü ədəbiyyatının banisi hesab olunan Çavçavadze peşəkar gürcü teatrının fəaliyyətinin bərpası, ədəbi və teatr tənqidinin formalaşmasından ötrü müstəsna xidmətlər göstərib. Çavçavadze sosial-demokratlar tərəfindən hazırlanmış sui-qəsdin qurbanı olub.
Kəlamları
Gürcü yazıçısı və mütəfəkkiri İlya Çavçavadze Rusiyanın ali məmurlarına müraciətində belə yazmışdı: "Zati-aliləri, erməni əhalisinin mərkəzi rus torpaqlarında məskunlaşdırılmasına icazə verməyin. Ermənilər elə zaddırlar ki, bir neçə on il rus ərazisində yaşadıqdan sonra dünyaya car çəkəcəklər ki, bu torpaqlar, guya ki, onların ata və babalarınındır".
Məşhur gürcü şairi və publisisti İlya Çavçavadze bu iyrənc yalanları və ermənilərin gürcülərə qarşı tarixi-arxeoloji təcavüzlərini ifşa edərək yazırdı: "Onlar bizim adımızı biabır etməklə, bizi milli ləyaqətimizdən məhrum etməklə kifayətlənməyib, bizi dünyadan sıxışdınb çıxarmaq üçün qanla boyanmış tariximizi də, salnamələrimizi də, tarixi xatirə və abidələrimizi də, tarixi sərvətlərimizi də danırlar, müxtəlif fırıldaqlarla öz adlarına çıxırlar".
Mərkəz (Basketbol)
thumb|upright|right|Kərim Abdul-Cabbar thumb|250px|right|Sakvil O'Neil Mərkəz — digər adı ilə 5 nömrə və ya böyük adam basketboldakı 5 mövqedən biri. Bu mövqedə olan basketbolçular çox vaxt komandanın ən hündür oyunçusu olurlar. Onlar səbət yaxınlığında və ya altında mövqe tuturlar. Bu mövqedəki oyunçuların ribaund və blok qabiliyyətləri yüksəkdir. Ancaq onların uzaq məsafəli atış, sərbəst atış dərəcələri aşağıdır. NBA-də mərkəz oyunçuları adətən 6 ft 10 inç (2.08 metr) və daha uzun olurlar.
NBA-yə seçilən ən uzun oyunçu 7'8" (2.33m) boyu ilə Yasutaka Okayama olmuşdur. NBA-də çıxış etmiş ən uzun mərkəz oyunçuları isə 7'7"(2.31 m) boy ilə Corc Mureşan və Manut Bol, WNBA-da isə Marqo Daydekdir.
Wilt Chamberlain, Kərim Abdul-Cabbar, Bill Rasl, Hakem Olajuvon, Dvayt Hovard, Şakvil O'Neil, Vleyd Divac, Arvidas Sabonis,Yoakim Noah ve Antoni Deyvis NBA-də bu mövqedə çıxış etmiş ən məşhur basketbolçulardır.
Qara qızılquş
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Yarimar Merkado
Yarimar Merkado Martinez (12 mart 1995) — Puerto-Rikolu atıcı. Yarimar Merkado Puerto-Rikonu 2016-cı ildə XXXI Yay Olimpiya Oyunlarında təmsil etdi.
Teymur Əmrah
Teymur Əmrah (Teymur Həşim oğlu Əmrahov; ) — Azərbaycanın klassik estrada müğənnisi, Azərbaycan Respublikasının əməkdar artisti (2012).
Həyatı
1990-cı ildə Bakı Musiqi Akademiyasının Vokal sinfinə daxil olub. Burada görkəmli Opera müğənnisi Firudin Mehdiyevdən, Aktyor sənətindən Teatr və Kino aktrisası Şəfiqə Məmmədovadan dərs alıb.
1994-cü ildə indiki Heydər Əliyev adına Sarayda Solo konsert keçirib.
2005-ci ildə Azəristar layihəsinin Vokal müəllimi kimi fəaliyyət göstərib.
2020-ci ildə Heydər Əliyev adına Sarayda "Bu dünya bir nərdivandı" adlı solo konserti keçirilib.
Fəaliyyəti
Müxtəlif illərdə Azərbaycan Milli Konservatoriyası və Azərbaycan Mədəniyyət və İncəsənət Universitetində mahnı janrından dərs demişdir. 20 il Azərbaycan Dövlət Mahnı Teatrında Solist kimi fəaliyyət göstərmişdir.
Pi (ədəd)
thumb|right|150px|Pi thumb|360px|right| Pi ədədi Pi ədədi (\pi) — çevrənin uzunluğunun onun diametri ilə nisbətinə bərabər olan riyazi sabit. \pi-nin adı, Yunan dilində (περίμετρον) yəni "Dairənin uzunluğu" sözünün ilk hərfi olan π hərfindən alınmışdır. Bu hərf latın əlifbasında \pi olaraq simvollaşdırılır. \pi həm də Arximed sabiti və Lüdolf ədədi olaraq da bilinir.
Riyaziyyat kitablarında olaraq ifadə edilməsinə baxmayaraq həqiqi cavabını əldə etmək üçün vaxtaşırı təkrar olunmayan sonsuz sayda pilləyə ehtiyac var.
65 pilləli \pi= 3, 14159 26535 89793 23846 26433 83279 50288 41971 69399 37510 58209 74944 5923
Fabrice Bellard 2010-cu ildə Çudnovski alqoritmi ilə \pi ədədinin 2.699.999.990.000 pilləlisini tapmışdır. Arximed 3.1/7 ilə 3.10/71 arasında bir ədəd olaraq hesablamışdır. Misirlilər 3.1605, babillilər 3.1/8, Ptolemey 3.14166 olaraq, İtalyan Lazzarini 3.1415929, Fibonaççi isə 3.141818 ilə hesablamışdırlar.
XVIII əsr də \pi 140 pilləyə qədər,XIX əsrdə isə 500 pilləyə qədər hesablandı.Dünyanın ilk kompüterində cəmi 2035 pilləlisi hesablanmış, müasir dövrün kompüterlərində isə milyonlarla pilləlisi hesablana bilir.
Dəqiq qiyməti
Ən son texnologiyalar vasitəsilə \pi-nin dəqiq qiyməti belə göstərilir: \pi=3,14159265358979323846264338327950288419716939937510582097494459230781640 628620899862803482534211706798214808651328230664709384460955058223172535940 81284811174502841027..... pi ədədinin  sonu  yoxdur.O  sonsuz  ədəddir
Pi günü
Həvəskarlar hər il 14 mart saat 1:59-da Pi günü nü qeyd edirlər. Bu qeyri-rəsmi bayramı 1987-ci il də San-Fransisko lu Fizik Larry Shaw təklif etmişdir.
Həmçinin bax
Digits of Pi - Up to 1 Million Digits
NGC 39
NGC 39, Yeni Baş Kataloqda qeydə alınmış qalaktikadır. Göy üzündə Andromeda bürcü istiqamətində yerləşir. Sc tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
KonoSuba
KonoSuba: God's Blessing on this Wonderful World!, Yaponiyada tanınan adı ilə və ya qısaca KonoSuba — Natsume Akatsuki tərəfindən yaradılmış və yazılmış komediya roman seriyası. Roman seriyası Kazuma Sato adlı oğlanın öldükdən sonra fentezi dünyasına düşməsindən, bu dünyada bir ilahə, bir sehrbaz və bir səlibçi ilə ittifaq yaradıb bədheybətlərə qarşı döyüşməsindən bəhs edir. Əsər ilk öncə veb-roman şəklində 2012-ci ilin dekabrından 2013-cü ilin oktyabrına qədər Shōsetsuka ni Narō veb-roman saytında yayımlanmışdır. Veb-roman daha sonra Kurone Mişimanın rəssamlığı ilə ranobe şəklinə salınmış və 2013-cü ilin oktyabrında Kadokawa Shoten nəşriyyatının Kadokawa Sneaker Bunko imprinti altında nəşr olunmağa başlamışdır.
Masahito Vatanarinin rəssamlığı ilə hazırlanan manqa adaptasiyası Fujimi Shobo nəşriyyatının "Monthly Dragon Age" jurnalında 2014-cü ilin oktyabrından nəşr olunur. 2015-ci ilin martında HobiRecords tərəfindən Drama CD buraxılmışdır. Studio Deen tərəfindən istehsal olunmuş anime serialı adaptasiyası Yaponiyada 2016-cı ilin yanvarından martına kimi yayımlanmışdır. Anime serialının ikinci mövsümü anons edilmiş və 11 yanvar 2017-ci ildən yayımlanması planlaşdırılır. "Kono Subarashii Sekai ni Bakuen wo!" adlı spin-off manqası 2014-cü ilin iyulundan nəşr olunur. 2019-cu ildə "Kono Subarashii Sekai ni Shukufuku o! Kurenai Densetsu" adlı anime filmi adaptasiyası buraxılacaq.
Həm ranobe, həm də manqa Yen Press tərəfindən Şimali Amerika üçün lisenziyalaşdırılmışdır.
Məzmun
Vaxtsız və utandırıcı şəklildə öldükdən sonra adi bir hikikomori oğlan olan Kazuma Sato axirət dünyasında Akva adlı ilahə tanış olur. Akva ona MMORPG elementlərinə malik paralel dünyada reinkarnasiya olmağı və bu dünyada macəralara çıxıb bədheybətlərə qarşı döyüşməyi təklif edir. Akva bildirir ki, paralel dünyaya getməzdən əvvəl istədiyi bir şeyi seçib özü ilə apara bilər. Akvanın bəzi hərəkətlərindən əsəbləşən Sato onu seçir və Akva heç istəmədən onunla Aksel şəhərinə getməyə məcbur olur. Lakin Kazuma Akvanın əslində yararsız ilahə olduğunu dərk edir və onu seçdiyinə peşman olur. Şeytan kral məğlub edilmədiyi müddətdə axirət dünyasına qayıda bilməyən Akva Kazuma ilə ittifaq bağlayır. Tezliklə qruplarına daha iki nəfər qatılır: partlayışlar törətməyi çox sevən sehrbaz Mequmin və mazoşist səlibçi Darkness. Lakin qrupun üzvləri çox yararsız olduğundan Kazuma Şeytan kralı məğlub etmək əvəzinə rahat yaşamaq qərarına gəlir. Lakin gündəlik həyatda qarşılaşdığı təhlükələrə görə Kazuma və dostları düşmənlərə qarşı döyüşməyə məcbur olurlar.
Dünya
Paralel dünyada istifadə olunan pul vahidi eris (ilahə Erisin şərəfinə) adlanır. Akvaya görə 1 eris 1 yapon yeninə bərabərdir.
Roman
Natsume Akatsuki romanı ilk öncə veb-roman şəklində Shōsetsuka ni Narō veb-roman saytında 2012-ci ilin dekabrından 2013-cü ilin oktyabrına kimi yayımlamışdır. Yazıçı Viz və Vanirin daxil olduğu yan hekayə də yazmışdır. Kurone Mişimanın rəssamlığı ilə hazırlanan ranobe seriyası 1 oktyabr 2013-cü ildən Kadokawa Shoten nəşriyyatının Kadokawa Sneaker Bunko imprinti altında nəşr olunur. 1 may 2020-cı ilə qədər ranobenin 17 cildi buraxılmışdır. Ranobenin hekayəsi 6-cı cilddən etibarən veb-romanın hekayəsindən ayrılır, eləcə də, personajların yaşlarında da fərqliliklər var. Akatsuki və Mişima tərəfindən yazılıb çəkilən adlı spin-off ranobe seriyası 1 iyul 2014-cü ildən nəşr olunur və 1 iyun 2015-ci ilə kimi 3 cildi buraxılmışdır. Bu ranobedə əsas hadisələrin başlamasından 1 il əvvəl Mequminin macəralarından söz açır. adlı sikvel romanı isə 28 dekabr 2016-cı ildə buraxılmışdır. Vanirdən bəhs edən adlı bir başqa spin-off ranobe seriyası 1 aprel 2016-cı ildən çap olunur.
Uihime Haqurenin rəssamlığı ilə Hirukuma tərəfindən yazılan üçüncü spin-off 1 2017-ci ildən nəşr olunur və adlanır. İkinci cildi 1 dekabr 2017-ci ildə buraxılmışdır.
Yen Press 20 may 2016-cı ildə ranobeni lisenziyalaşdırdığını açıqlamışdır.
Manqa
Masahito Vatanarinin rəssamlığı ilə istehsal olunmuş manqa adaptasiyası Fujimi Shobo nəşriyyatının "Monthly Dragon Age" jurnalında 9 sentyabr 2014-cü ildən nəşr olunur. 2023-ci ilin iyul ına qədər 17 tankobon cildi buraxılmışdır. "A Spotlight For (Even) This fool! Gifting this Wonderful World with Blessings! Extra" adlı spin-off manqa ranobenin 12-ci cildi ilə birlikdə buraxılmışdır. Kuma Hiru və Haqure Yuki tərəfindən hazırlanan bu ranobe Vanirlə birlikdə problemlə üzləşən Dastdan bəhs edir.
Yen Press manqa adaptasiyasını Şimali Amerika üçün lisenziyalaşdırdığını açıqlamışdır.
Videooyun
Tachi tərəfindən PC üçün istehsal olunmuş adlı oyun 25 mart 2016-cı ildə anime serialının birinci BD / DVD cildi ilə birlikdə buraxılmışdır. Oyun RPG Tsukūru VX proqram təminatı ilə hazırlanıb. ledybug and Krobon tərəfindən istehsal olunmuş "KonoSuba: God's Blessing on this Wonderful World! Revival of Beldia" ikinci mövsümün birinci BD / DVD cildinin məhdud nəşri ilə 28 aprel 2017-ci ildə buraxılmışdır. Sayd-skroller tərzində olan oyunun geympleyi "Mega Man" seriyasını xatırladır.
5pb. tərəfindən PS Vita və PS4 platformaları üçün istehsal olunmuş "KonoSuba: God's Blessing on this Wonderful World! Judgment on this Greedy Game!" vizual romanı 7 sentyabr 2017-ci ildə buraxılmışdır. Oyun orijinal hekayəyə malikdir: Kazuma yaxınlıqdakı kimsənin alt paltarını oğurlamağa imkan verən lənətli üzük tapır. Lənəti qaldırmağın yeganə yolu puldur. Oyun "Alt paltarı mühakiməsi" sistemi təqdim edir, oyunçu alt paltarının kimə aid olduğunu müəyyənləşdirməlidir. Maçiko oyunun açılış mahnısını ("Million Smile"), Amamiya, Takahaşo və Kayano oyunun bağlanış mahnısı ("101 Pikime no Hitsuji") ifa etmişdirlər.
Anime
Studio Deen tərəfindən istehsal olunmuş anime serialı adaptasiyası 14 yanvar 2016-cı ildən 16 mart 2016-cı ilə kimi Tokyo MX kanalı vasitəsilə yayımlanmışdır. Daha sonrakı tarixlərdə isə 8 kanal və bir neçə sayt tərəfindən nümayiş etdirilmişdir. Anime Crunchyroll tərəfindən Şimali Amerika kimi bir neçə regionda və AnimeLab tərəfindən Avstraliyada yayımlanmışdır. Rejissoru Takaomi Kanasaki, ssenaristi Makoto Uezu, personaj dizayneri Koyçi Kikuta olmuşdur. 24 iyun 2016-cı ildə OVA seriyası buraxılmışdır. Animenin açılış mahnısı Maçiko tərəfindən ifa olunan "Fantastic Dreamer" mahnısı, bağlanış mahnısı isə Sora Amamiya, Rie Takahaşi və Ay Kayano tərəfindən ifa olunan mahnısıdır.
Animenin ikinci mövsümünün 11 yanvar 2017-ci ildən yayımlanması planlaşdırılır. İkinci mövsüm Yaponiyada d Anime Store və Niconico vasitəsilə yayımlanacaq. İkinci mövsümün açılış mahnısı Maçiko tərəfindən ifa olunan "Tomorrow" mahnısı, bağlanış mahnısı Amamiya, Takahaşi və Kayano tərəfindən ifa olunan "Ouchi ni Kaeritai" mahnısıdır. 2017-ci ilin iyulunda ranobenin 12-ci cildi ilə birlikdə OVA seriyası buraxılmışdır.
6 oktyabr 2018-ci ildə "KonoSuba" personajlarının "Isekai Quartet" adlı, "Re:Zero", "Overlord" və "The Saga of Tanya the Evil" personajlarını da özündə birləşdirən krossover animesində görünəcəyi açıqlanmışdır..
Anime filmi
25 iyun 2018-ci ildə J.C.Staff studiyası tərəfindən adlı anime filmi adaptasiyasının çəkiləcəyi anons edilmişdir. Seyyu və istehsalçı heyəti dəyişməyəcək. 2019-cu ildə buraxılması planlaşdırılır.
Digər
1 mart 2015-ci ildə HobiRecords tərəfindən Drama CD buraxılmışdır. Doramada personajları anime serialındakından fərqli şəxslər səsləndirmişdir. Masato Kodanın bəstələdiyi saundtrekin və personaj mahnılarının daxil olduğu ikinci CD isə 2017-ci ilin martında buraxılmışdır.
Qəbul
Ümumilikdə roman 2016-cı ildə satdığı 1.174.562 nüsxə ilə ilin ən yaxşı satan 2-ci ranobesi olmuşdur. Birinci cildi 2016-cı ildə ən yaxşı satan 13-cü (155.634 nüsxə), ikinci cildi 17-ci (135.511 nüsxə), üçüncü cildi 20-ci (131.170 nüsxə), səkkizinci cildi 23-cü (122.772 nüsxə), dördüncü cildi 25-ci (120.767 nüsxə), beşinci cildi isə 28-ci (112.892 nüsxə) ranobe cildi olmuşdur.
Anime adaptasiyası Akiba Souken tərəfindən 2016-cı ildə keçirilən sorğuda isə ən yaxşı 2-ci "hadisələri alternativ dünyada baş verən" anime seçilmişdir (277 səs).
Anime serialının ilk bir neçə seriyasına rəy bildirən Anime News Network əməkdaşı Teron Martin animenin komediyasını tərifləmiş, ikinci seriyanı "Monthly Girls' Nozaki-kun" animesinin yayımlanmasından bəri gördüyü ən gülməli seriya hesab etmişdir. Martin animenin musiqisini də bəyənmiş, lakin bəzən personaj animasiyasındakı tutarsızlıqlara görə rəssamlığı tənqid etmişdir.
Mixail Prişvin
Mixail Mixailoviç Prişvin — rus və sovet yazıçısı, filosofu.
Həyatı
Mixail Mixailoviç Prişvin 23 yanvar 1873-cü ildə Rusiya imperiyasının Orlov quberniyasında anadan olmuşdu. O, sakit bir həyat yaşayıb: tacir ailəsində doğulub, Yelets gimnaziyasında, sonra isə Leypsiq universitetinin aqronomluq bölməsində oxuyub, Klində zemstvo idarəsində aqronom işləyib, Petrov kənd təsərrüfatı akademiyasının (indiki İ.Timirzayev adına akademiya) laboratoriyasında fəliyyət göstərib, aqronomluğa aid elmi əsərlər nəşr etdirib. Sanki hər şey çox gözəl, çox böyük uğurla gedirdi! Ancaq Prişvin 33 yaşında qəfildən işini atır, silah alır və yalnız yol çantası ilə qeyd kitabçasını götürüb payi-piyada şimala, “qorxmaz quşlar diyarına” üz tutur.
İlk baxışda qəribə görünən bu səyahətin yol qeydləri onun ilk kitabının özülünü təşkil edir. Ardınca yeni səyahətlər gəlir (o, bütün Şimalı, mərkəzi Rusiyanı, Uzaq Şərq və Qazaxıstanı dolaşır) və yeni kitablar nəşr olunur. Sakit və dinc həyatını belə kəskin dəyişməyə məcbur edən nə idi, hansı “sualtı daşlar” onun axınını dəyişmişdi? Prişvinin “gizli saxlanılmış” “Gündəliklər”ində uzaq uşaqlıq illərinin o qədər də əhəmiyyətli görüməyən epizodu xatırlanır. Yeniyetmə Mixail dəlisov böyük qız olan Dunyaşanın xoşuna gəlirdi. Uzun illər sonra Prişvin artıq yaşa dolduqdan sonra xatırlayır ki, onların arasında yaxınlığın yarana biləcəyi ən qızğın məqamda sanki gözəgörünməz “qəyyumun” səsini eşidir: “Yox, dayan, olmaz!”  “Əgər bu, baş versəydi, mən tamam başqa adam olardım. “Cazibənin inkarı” kimi özünü göstərən ruhi keyfiyyət məni yazıçı etdi. Mənim bütün özəlliklərim, xarakterimin bütün mənbələri fiziki romantizmimdən qaynaqlanır”. Köhnə əhvalat Prişvinin təbiətini formalaşdıraraq onun bütün həyatında dərin iz buraxmışdı. Uşaqlıqda keçirdiyi qorxu hissi sonralar həmişə qadınlarla münasibətdə daxili özünənəzarətin ifrat dərəcəyə çatmasında özünü göstərirdi. Uğursuzluqla nəticələnən ilk təcrübə çox vaxt zərif və romantik xarakterlərin yalnız uca və təmiz, platonik məhəbbətə üstünlük verməsi ilə nəticələnir. Leypsiq universitetində oxuyarkən tanışlarından biri demişdi: “Siz necə də knyaz Mışkinə oxşayırsınız – heyrətamiz dərəcədə!” Ünsiyyətdə olduğu qadınlar bu oxşarlığı göydə tuturdular. Qadınlarla münasibətlərin ideallaşdırılması cizgiləri, “gizli romantizm” həqiqətən də onun xarakterinin əsas xüsusiyyətinə çevrilmişdi. Bu səbəbdən onun ruhi aləmi çoxlarına müəmmalı görünürdü. Yazıçı isə möhkəm əmin idi ki, kişi ilə qadın arasında yaxınlıq ancaq qarşılıqlı güclü məhəbbət zamanı mümkündür.
Valeri Dmitriyevna Liorkun 40 yaşı var idi. Taleyi haradasa Prişvinin qismətinə bənzəyirdi. Gəncliyində o da böyük məhəbbət yaşamışdı. İki xöşbəxtlik axtarıcısının ilk görüşü 16 yanvar 1940-cı ildə baş tutdu. Əvvəlcə bir-birini bəyənmədilər. Ancaq artıq 23 martda Prişvinin gündəliyində əlamətdar bir qeyd yazılır: “Həyatımda iki “ulduz görüşü” olub – 29 yaşımda “səhər ulduzu” və 67 yaşımda “axşam ulduzu”. Aralarında 36 illik həsrət, intizar var”. Maydakı qeydlər isə əvvəl yazılanları bir daha təsdiqləyir: “Səninlə rastlaşandan sonra, nəhayət, səyahətlər haqqında düşünməkdən daşındım... Sən məhəbbətinin bəxşişlərini üstümə saçdın, mən isə bir bəxtəvər kimi onları qəbul etdim... Sonra kirimişcə, ayaqyalın mətbəxə keçdim, səhərədək orada oturdum, sübhü qarşıladım və sübh tezdən anladım ki, tale məni ən xoşbəxt insan yaradıb”. Arvadı ilə rəsmi ayrılıq çox çətin başa gəldi – Yefrosinya Petrovna qalmaqal törətdi, hətta Yazıçılar İttifaqına şikayət belə etdi. Münaqişələrdən zəhləsi gedən Prişvin Yazıçılar İttifaqının katibliyinə gələrək bildirdi: “Mən hər şeyi verməyə hazıram, yalnız məhəbbətimə dəyməyin”. Moskvadakı mənzil arvadına verildi və ancaq bundan sonra boşanmağa razılıq əldə edildi. Prişvin ömründə ilk dəfə idi ki, xoşbəxt idi, səyahətlər və sərgandan həyatı unutmuşdu – uzun illər həsrətində olduğu, onu anlayan və olduğu kimi qəbul edən sevimli qadını tapmışdı. Ömrün payızında olsa da, ailə istiliyini, ruhən yaxın insanla ünsiyyət və paylaşmaq sevincini dadmışdı. Daha 14 il birgə keçəcək və Prişvin hər il 16 yanvarda, ilk görüş günündə gündəliyini yazacaq, gözlənilməz və gözəl hədiyyə üçün Tanrıya təşəkkür edəcək. 1953-cü ildə, həyatının sonuncu 16 yanvarında o, yazır: “V. ilə görüşdüyümüz gün. Arxada xoşbəxtliyimizin 13 ili qalıb”. Bu illər ərzində Prişvin çoxlu əsərlər yazır, gündəlikərini çapa hazırlayır. Və doğrudan da inanılmazdır ki, Mixail Prişvin məhz 16 yanvar 1954-cü ildə həyatla vidalaşır.
Mixail Prişvin 16 yanvar 1954-cü ildə vəfat edib.
NGC 40
NGC 40, Yeni Baş Kataloqda qeydə alınmış planetar dumanlıqdır. Göy üzündə Sefey bürcü istiqamətində yerləşir. PN tipli. tərəfindən ildə 47.5 sm (18.7 düymə) ölçülü  vasitəsilə ildə kəşf edilmişdir.
Nina Balaban
Nina Balaban (2 noyabr 1995) — Makedoniyalı atıcı. Nina Balaban Makedoniyanı 2016-cı ildə XXXI Yay Olimpiya Oyunlarında təmsil etdi.
Karyerası
Nina Balaban birinci dəfə Olimpiya Oyunlarına 2016-cı ildə qatıldı. O, Rio-de-Janeyroda baş tutan XXXI Yay Olimpiya Oyunlarında qadınlar 10 m məsafəyə pnevmatik tapança yarışında iştirak etdi. Ümumilikdə 407.7 xal toplayaraq 42-ci yeri tutdu və finala vəsiqə qazana bilmədi.
Divaştiç
Divaştiç(soğd. δy-w’šty-c) — Soqdianalı afşin.
Həyatı
Türkeşlərin qüdrətinin artması soqdiyalılara ərəb zülmünün qəddarlığından qurtarmaq ümidi verirdi. 720–721-ci illərdə Soqdiyada üsyan baş verdi. Ərəblər üsyanı son dərəcə tez yatırtdılar. Lakin üsyan yenidən 724-cü ildə baş qaldırdı, bu dəfə türkeşlər qaçqınlara köməyə gələ bildilər. Ərəblər son dərəcə qətiyyətli hərəkət etdilər. Üsyanın rəhbəri kəndli Divaştiç əsir alındı və çarmıxa çəkildi. Buna baxmayaraq, türkeşlər və sağ qalmış qaçqınlar Soqdiyada ərəb hakimiyyətini məhv etdilər. Yalnız 728-ci ildə təkrar hücum sayəsində Soqdiyada şəhər yenidən ərəblərin əlinə keçdi.
Peşmərgə
thumb|right|200px|[[ABŞ hərbi geyimində kürd peşmərgəsi]] Peşmərgə (Pêşmerge) — Kürd silahlısında verilən ümumi ad. Kürd dilində Peş arxasından Merg isə ölüm deməkdir. Sözün kürd dilində tərcüməsi "ölümün arxasından gedən" anlamını verir. Bununla Peşmərgələrin ölümdən qorxmadıqları fikri ifadə olunur. Peşmərgə əsgərləri ilk dəfə 1920-ci ildə İraqın şimalında Kürdüstan dövlətini yaratmaq məqsədi ilə döyüşmüşdülər. Sonrakı illərdə peşmərgələrin fəaliyyəti zəifləmiş və zamanla tarix səhifəsindən çıxmışdır. 2005-ci ildə ABŞ dövləti, İraqın şimalında təhlükəsizliyi təmin etmək üçün peşmərgələrin fəaliyyətini yenidən bərpa etmişdir. ədədləri 300 min qədərdir
Nazif Qəhrəmanlı
Nazif Ələkbər oğlu Qəhrəmanlı (1949-2012) — Filologiya elmləri doktoru, professor.
Həyatı
Nazif Ələkbər oğlu 1949-cu il martın 10-da Azərbaycannın Quba rayonunun Birinci Nügədi kəndində anadan olmuşdur. Burada orta məktəbi bitirdikdən sonra Bakı Yeyinti Sənayesi Texnikumunda oxumuş (1966-1967), Bakı Universitetinin filologiya fakültəsini bitirmişdir (1973).
1975-ci ilin fevralından Azərbaycan Ensiklopediya¬sının Baş redaksiyasında işləmişdir: kiçik redaktor, elmi redaktor, böyük elmi redaktor, ədəbi nəzarət və komplektləşdirmə redaksiyasının müdiri, 1990-cı ildən Kütləvi nəşrlər və tərcümə redaksiyasının müdiri olmuşdur. 1993-cü ildən Azərbaycan Elmlər Akademiyası Milli Münasibətlər İnstitutunda elmi işçi, 1995-ci ildən böyük elmi işçi, 1996-cı ilin yanvarından aparıcı elmi işçi işləmişdir. 2003-cü ildən MEA Ədəbiyyat İnstitutunun baş elmi işçisidir. 2002-ci ildən Bakı Qızlar Universitetinin professorudur. Sumqayıt Dövlət Universitetinin magist¬raturasında mühazirələr oxumuşdur.
1986-cı ildə Nizami adına Ədəbiyyat İnstitutunda “Mikayıl Rəfilinin ədəbi-tənqidi yaradıcılığı” mövzusunda namizədlik dissertasiyası, yenə həmin institutda 1999-cu ildə “Azərbaycan Ədəbiyyatı tarixçiliyi (XIX-XX əsrlər)” mövzu-sunda doktorluq dissertasiyası müdafiə etmişdir. İlk məqaləsi “Azərbaycan pioneri” qəzetində (1973), ilk resenziyası “Bakı” (axşam) qəzetində (1978) dərc olunmuşdur.
“Uşaq ensiklopediyası”nın (c. 1-3) və “Azərbaycan ədəbiyyatı və incəsənə¬ti” ensiklopediyasının (c. 1-2), “Fəlsəfə lüğəti”nin və s. ensiklopediya və ədə-biyyatın hazırlanmasında iştirak etmişdir. Azərbaycan Yazıçılar Birliyində ha-zırlanmış və Türkiyədə nəşr olunmuş “Kitabi-Dədə Qorqud” ensiklopediyasının müəlliflərindən və redaktorlarındandır (2000), həmçinin iki cildlikCumhuriyyət Ensiklopediyasının (c. 1-2) Bakı, 2004 müəlliflərindəndir. Bəzi məqalələri rus və türk dillərində çap olunmuşdur.
Nazif Qəhrəmanlı Əhməd Cavad (1985), Səməd Mənsur (1987), İsmayıl Katib (1988), Hacı Kərim Sanılı (1991), Bəkir Çobanzadə (1992) haqqında də-yərli oçerklər çap etdirmiş, Bəkir Çobanzadə, S.Mənsur, N.Yusifbəyli haqqında ilk kitablar çap etdirmişdir. (Bəkir Çobanzadə haqqında oçerk 1995-ci ildə Tür-kiyədə də çap edilmişdir). Onun Cabbar Əfəndizadə, Məmməd Kazım Ələkbər-li, Əhməd Triniç, Əsəd Əyyubi kimi ədəbi şəxsiyyətlər haqqında yazdığı məqa-lələr bu barədə ilk məqalələrdir. O, görkəmli ədəbiyyatşünas Mikayıl Rəfilinin həyatı və ədəbi-tənqidi yaradıcılığı haqqında dissertasiya müdafiə etmiş, onun arxivi, şeir yaradıcılığı, teatr və dramaturgiya tənqidi, elmi məruzə və çıxışları və s. haqqında elmi ictimaiyyətə ilk dəfə məlumatlar vermişdir. Onun “Azər¬baycan Ədəbiyyatı tarixçiliyi” (XIX-XX əsrlər) mövzusunda doktorluq disser¬tasiyası (1999) ədəbiyyatşünaslıq tarixində fundamental işlərdəndir.
O, hələ 90-cı ildə görkəmli krım-tatar maarifçisi İsmayıl bəy Qaspiralı və onun Azərbaycanla əlaqələri haqqında məqalə dərc etdirmişdir. Bu ilk məqalə¬də o, İsmayıl bəyin xidmətlərini layiqincə işıqlandırmışdır.
Nazif Qəhrəmanlı Azərbaycanın ilk qadın dramaturqu və müəllimlərindən biri Səkinə xanım Axundzadə haqqında məqalələri və əsərlərindən nümunələri toplayaraq nəşr etdirmiş, kitaba tənqidi ön söz yazmışdır.
Professor Nazif Qəhrəmanlının “Azərbaycanda ədəbi cəmiyyətlər 1920-1930-cu illər” monoqrafiyası da (2006) bu mövzuda olan geniş tədqiqatdır. Onun görkəmli şair Əhməd Cavadın Mikayıl Müşfiq və Almas İldırımla şəxsi və yaradıcılıq əlaqələrindən bəhs edən elmi-publisistik kitabı hələ 1990-cı ildə nəşrə hazırlanmış, 1999 və 2007-ci illərdə nəşr edilmişdir.
N.Qəhrəmanlı ilk dəfə jurnalist və siyasi xadim Nəsib bəy Yusifbəylinin arvadı Şəfiqə xanım Qaspirinskayaya məktublarını rus dilindən tərcümə edərək çap etdirmiş, onun haqqında geniş monoqrafiya hazırlamişdır. (Kitabda N.Yu-sifbəylinin “Tərcuman” qəzetində çıxışları ərəb əlifbasından transliterasiya edi-lərək verilmiş, onun parlamentdəki çıxışlarına və bu nəslin faciəsinə xüsusi yer ayrılmışdır.
O ədəbi prosesi müntəzəm izləyən ədəbiyyatşünasdır. Onun Azərbaycan ədəbiyyatının klassikləri, çağdaş nümayəndələri, tənqidçi və ədəbiyyatşünaslar haqqında çoxlu məqalə və yazıları vardır. Bir publisist kimi 80-ci illərdən indi-yədək müxtəlif məsələ və problemlər barədə mətbuatda çıxış edir. N.Qəhrə¬manlı publisistika, teatr, musiqi və s. haqqında icmalların müəllifidir. N.Qəhrəmanlı dil, əlifba, yazının tarixi barədə də axtarışlar aparır. “Köhnə- yeni əlifba kitabı” (2002) Azərbaycanda gedən mübahisə və müzakirələrinə həsr edilmişdir.
Nazif Qəhrəmanlı Ədəbiyyat İnstitutu nəzdində fəaliyyət göstərən doktorluq və dissertasiyaları müdafiəsi üzrə Müdafiə şurasının üzvü olmuşdur.
Ekspert kimi elmi işlərə və dissertasiyalara rəy verir, BQU-da buraxılış işlə-rinə rəhbərlik edir.
Con Vilks But
Con Uilks But — 14 aprel 1865-ci ildə ABŞ prezidenti Abraham Linkolna Vaşinqtondakı Ford teatrında sui-qəsd təşkil edən amerikalı teatr aktyoru.
Butun atası tanınmış Şekspir rolları ifaçısı Cunius Brutus But və anası Meri Anna Holms 1821-ci ildə İngiltərədən ABŞ-yə köçmüşlər. Ailə Harford Kauntidə, Merilenndəki Bel-Erdə bir ferma satın almışdır. Con Uilks But 10 may 1836-cı ildə bu fermada anadan olmuşdur. Ona ailənin uzaq qohumu olduğu iddia edilən ingilis radikal siyasətçi Con Uilksin adı verilmişdir. Butun uşaqlığının keçdiyi ev "Tudor Holl" ailənin Harford Kauntidəki torpağında 1847-ci ildə inşa edilmişdir və bu gün də qalmaqdadır. thumb|289x289px|Con Uilks Butun prezidenti öldürdükdən sonra axtarışa verilən şəkli
Sui-qəsd
Butun atası Cunius Brutus But XIX əsrin tanınmış teatr aktyorlarından biri idi. O, özü də 1860-cı illərdə ABŞ-də artıq istedadlı teatr aktyoru kimi tanınırdı. But Konfederasiya hakimiyyətinin tərəfdarı idi və Cənubun vətəndaş müharibəsində məğlub olması onu qəzəbləndirmişdi. Bununla yanaşı o, Linkolnun köləliyi ləğv edən qanununa da qarşı çıxmışdı. But və onun rəhbərlik etdiyi bir qrup sui-qəsdçi Konfederasiyanın köməkliyi ilə prezident Abraham Linkoln, vitse-prezident Andryu Conson və xarici işlər naziri Uilyam Sevardın öldürülməsini planlaşdırırdılar.thumb|220px|left|1867-ci il Tudor hall14 aprel 1865-ci ildə Linkoln və arvadı "Amerikalı əmioğlumuz" adlı teatr tamaşasını izləmək üçün Ford teatrına gəldilər. Lojada Linkolndan başqa Klara Harris adında bir qadın qonağı və mühafizəçisi mayor Razbone də vardı. Bu vaxt teatrın aktyorlarından Con Uilks But lojanın önünə gələrək günlərdir ən incə detallarına qədər hazırladıqları planı işə saldı. But işini ehtiyatlı tutmuşdu, o bir necə həftə əvvəl ölkə başçısının teatra gələcəyini öyrənincə, hazırlıqlarına sürət vermiş, tamaşanı dəfələrlə seyr etmiş, tamaşaçıların xüsusilə hansı səhnəyə güldüyünə diqqət yetirmişdi. Daha sonra Linkolnun oturacağı lojanın qapısında içərini görə bilməsi üçün kiçik bir dəlik açmışdı. Hadisə baş verən gün But lojanın önünə gəlib kiçik dəlikdən içəri baxmışdı. Linkoln və yanındakılar tamaşanı böyük maraqla izləyirdilər. Tamaşanın tamaşaçıların ən çox güldüyü hissəsi başlayanda o, qapını açaraq lojaya girmişdi. 22:15-də atəş səsi tamaşaçıların qəhqəhələrinə qarışmış, Avraam Linkolnun başı qana bulanmışdı. Mayor sui-qəsd edənin üzərinə atılsa da, But bu dəfə bıçağından istifadə edərək onu yerə yıxmış və lojadan səhnəyə tullanaraq nə baş verdiyini anlamayan tamaşaçıların çaşqın baxışları qarşısında arxa qapıdan qaçmışdır. Prezident yaralı halda prospektin qarşısındakı Peterson Haus-a aparılmış, səhərisi gün saat 07:22-də həyata gözlərini yummuşdur. Bu, ABŞ-də prezidentlərə qarşı törədilər ilk sui-qəsd hadisəsi olaraq tarixə keçmişdir.
Həmin gecə xarici işlər naziri Svord evində iri gövdəli bir adamın hücumuna məruz qalmışdır. O, Svordu boğarkən arvadının, oğlunun və xidmətçisinin cəld tərpənməsi nəticəsində qaçmağa məcbur olmuşdur. Yenə həmin gecə, başqa bir sui-qəsdçi vitse-prezident Consonun evi qarşısında gəzib dolaşmış, lakin içəriyə girməyə cəsarət etməmişdir. Bir gecə içində Amerika Birləşmiş Ştatlarını idarə edən üç şəxsi öldürmək cəhdindən yalnız biri baş tutmuşdur. Sui-qəsdçilərdən təkcə But öz vəzifəsini müvəffəqiyyətlə icra edə bilmişdi. But sui-qəsddən sonra atı ilə əvvəlcə Merilendin cənubuna, sona isə şimalına getmişdi. O, məhz burada bir fermada on iki gün sonra ABŞ əsgərləri tərəfindən mühasirəyə alınmışdır. Onun yanında olan cinayətkarlardan biri təslim olmuş, But isə intihar etmişdir. Sui-qəsdçilərdən səkkizi mühakimə olunmuş və günahkar hesab edilmişlər. Az sonra onlardan dördü asılmışdır. Asılanlardan biri qadın idi.
Uzun illərdir ki, bir çox tədqiqatçı-yazar Butun təqibçilərindən qaça və sonra başqa bir ad altında ölmüş ola biləcəyini ehtimal edirlər.
It's a Sin
Mahnı qrupun karyerasında ən uğurlu parçalardan biri olmuşdur. Belə ki, satışa çıxarıldığı ilin ən uğurlu layihələrindən olan mahnı, hə də 1987-ci ildə ən çox satılan Avropa sinqlı olmuşdur.
ABŞ – da da manı kifayət qədər sevilmiş, Billboard Hot 100 – də doqquzuncu yerə qədər yüksələ bilmişdir. Ümumiyyətlə mahnı bütün dünyada çox sevilmiş və ilk ifaçıdan sonra dəfələrlə müxtəlif ölkələrdən olan musiqiçilər mahnıya müraciət etmişdir.
Mahnının klipi də uğur qazanmışdır. Klipin rejissoru Derek Jarmandır. Klipdə Cəhənnəm görüntüləri və əməllərinin cəzasını alan insanlar təsvir edilib.
Kompozisiyaları
7": Parlophone / R 6158 (BK)
12": Parlophone / 12R 6158 (BK)
CD: Parlophone / CDR 6158 (BK)
12": Parlophone / 12RX 6158 (BK)
12" Remix (ABŞ)
İlhamə Quliyeva
İlhamə Məzahir qızı Quliyeva — Azərbaycan müğənnisi, Azərbaycan Respublikasının xalq artisti (1998), Dağıstan Respublikasının xalq artisti (2008).
Həyatı
İlhamə Quliyeva 17 avqust 1943-cü ildə Lənkəran şəhərində anadan olmuşdur.
Azərbaycan Dövlət Universitetinin filologiya fakültəsini bitirmişdir. 1965–1970-ci illərdə Azərbaycan Dövlət Teleradio Verilişləri Şirkəti Estrada Orkestrinin, 1970–1980-ci illərdə isə Azərbaycan Dövlət Filarmoniyasının solisti olmuşdur. 1980-ci ildən Azərbaycan Dövlət Qastrol-Konsert Birliyinin (Azkonsert) solisti olmuşdur. Repertuarına Azərbaycan və xarici ölkə bəstəkarlarının əsərləri daxildir. Bir sıra xarici ölkələrdə (İngiltərə, İspaniya, Danimarka, Türkiyə, Almaniya və s.) qastrolda olmuşdur.
İlhamə Quliyeva 25 fevral 2016-cı ildə tromboemboliyadan vəfat etmişdir. 26 fevral 2016-cı ildə İkinci Fəxri Xiyabanda anası Tükəzban İsmayılova və ögey atası Həbib Bayramovun yanında dəfn edilmişdir.
Ailəsi
İlhamə Quliyevanın doğma atasının adı Məzahir Quliyevdir, ögey atası isə Azərbaycan SSR xalq artisti Həbib Bayramovdur. Anası Azərbaycan müğənnisi Azərbaycan Respublikasının xalq artisti Tükəzban İsmayılova.
Orxan Nadirov adlı bir oğul övladı var idi.
Sailor Moon SuperS Shin Shuyaku Soudatsusen
— 1996-cı ilin 8 martında Angel Studios (indiki Rockstar San Diego) tərəfindən satışa buraxılmış və PlayStation ilə Sega Saturn platformaları üçün nəzərdə tutulmuş 2D "Seylor Mun" videooyunu. Faytinq janrında olan bu oyun ancaq Yaponiyada yayımlanmışdır.
Oyunun Sega Saturn platforması üçün versiyası çıxdıqda oyun "Sailor Moon SuperS - Various Emotion" adlandırılmış və fərqli üz qabığından istifadə olunmuşdur. Sega Saturn versiyasında Seylor Çibi Munun görünüşü də fərqlidir.
Hekayə
Oyunçu istədiyi Seylor döyüşçünün gücünü artıra, onun gücünə maksimum 20 xal verə bilər.
Oyunda 4 çətinlik səviyyəsi var: asan (nakayoşi), normal, çətin, ən çətin (muzukaşi).
Xurşid Qacar
Xurşid Rəhim xan qızı Qacar (Naxçıvanski) — Azərbaycan opera müğənnisi (lirik soprano), Azərbaycan SSR əməkdar incəsənət xadimi (1960). Azərbaycandan kənarda vokal təhsili almış ilk azərbaycanlı qadınlardan biridir.
Həyatı
Xurşid Qacar 1894-cü ildə Naxçıvan şəhərində Rəhim xan Naxçıvanskinin ailəsində anadan olmuşdur. Peşəkar vokal təhsilini Moskva Konservatoriyasında (professor U. Mozettilinskinin sinfi) almış, 1915-ci ildə buranı bitirmişdir. Təhsilini tamamladıqdan sonra Moskvada Maarif Komissarlığının incəsənət şöbəsində işləmiş, 1919–1924-cü illərdə Moskva estrada ansamblının solisti olmuşdur.
Xurşid Qacar 1924–1934-cü illərdə Azərbaycan Opera və Balet Teatrında fəaliyyət göstərmiş, Gülzar ("Şah İsmayıl", Müslüm Maqomayev), Xurşidbanu, Gülçöhrə və Asya, Gülnaz ("Şah Abbas və Xurşidbanu", "Arşın mal alan", "O olmasın, bu olsun", Üzeyir Hacıbəyov), Mikaela ("Karmen", Jorj Bize) və başqa partiyalarda çıxış etmişdir.
1934-cü ildən "Azərnəşr"də öz təşəbbüsü ilə yaradılmış musiqi nəşriyyatının müdiri işləmiş, eyni zamanda 1935-ci ildə Azərbaycan Opera və Balet Teatrı nəzdində studiya yaradaraq tələbələrin ifasında "Demon" (Anton Rubinşteyn), "Çar gəlini" (Nikolay Rimski-Korsakov) operalarını tamaşaya hazırlamışdır. "Dügah", "Rast", "Segah-Zabul" muğamlarının nota alınmasına töhfə vermişdir.
Xurşid Qacar 1963-cü ildə Bakı şəhərində vəfat etmişdir.
Şimali İrlandiya
200px|thumb|1924-1973 illəri arasında istifadə olunan Şimali İrlandiya rəsmi gerbi. 1973-ci ildən etibarən Böyük Britaniya gerbi istifadə edilib. thumb|200px|1924-1973 illəri arasında istifadə olunan Şimali İrlandiya rəsmi bayrağı. 1973-ci ildən etibarən Böyük Britaniya bayrağı istifadə edilib. Şimali İrlandiya (, İrlandca: Tuaisceart Éireann) — Böyük Britaniya krallığına daxil ölkə. İrlandiya adasının şimal hissəsində yerləşir.
Uels
Uels (, Uels dilində: Cymru) — Böyük Britaniya krallığına daxil olan tarixi və inzibati ərazi. Böyük Britaniya adasının cənubi-qərb hissəsində yerləşir. Paytaxtı Kardiffdir.